kardosdrur/scandi-wiki huggingface dataset:
Einer Schou

Einar Viggo Schou (1866-1925) var direktør for Otto Mønsteds fabrikker i England, herunder den på det tidspunkt verdens største margarinefabrik i Southhall. Han brød med Otto Mønsted i 1912, og vendte tilbage til Danmark, hvor han i 1908 havde købt godset Palsgaard, og startede egen produktion baseret på sin opfindelse af emulgator til fødevarer og maling.

Kilder og henvisninger 

Erhvervsfolk fra Danmark
Nuvistor

En nuvistor er et miniature elektronrør annonceret af RCA i 1959.  De fleste nuvistorer er grundlæggende fingerbølformet, men noget mindre end et fingerbøl, og meget mindre end datidens konventionelle elektronrør, næsten på størrelse af diskrete transistorhuse.  Trioder og nogle få tetroder blev produceret. Nuvistorer er lavet af metal og keramik. Det at lave nuvistorer kræver specialudstyr, hvor det meste værktøj er placeret i vakuum - og nuvistorer bliver konstrueret heri.

Nuvistorer er blandt de højest ydende småsignal radiofrekvens elektronrør. Nuvistorer har fremragende VHF- og UHF-ydelse – i forhold til datidens andre elektronrør – plus lavt støjtal, og var meget anvendt i 1960'erne i fjernsyn, radiomodtagere og hi-fi-udstyr i primært radiofrekvensdelen og oscilloskoper. Nuvistorer konkurrerede med faststofrevolutionen (fx transistorer). RCA stoppede med at anvende nuvistorer i deres fjernsynstunere i slutningen af 1971.

De fleste nuvistorer er beregnet til at blive isat en sokkel. En del nuvistorer har lange tilledninger som typisk loddes fast.

En berømt nuvistoranvendelse var i Ampex MR-70, en dyr studio båndoptager hvor alle forstærkertrinnene var baserede på nuvistorer. En anden begrænset nuvistoranvendelse var i datidens studio mikrofoner; AKG/Norelco C12a, som bl.a. anvendte nuvistortrioden 7586. Tektronix anvendte også nuvistorer i adskillige af deres high end oscilloscoper fra 1960'erne.

Produktkoder
 7586 - Første nuvistor, medium mu triode
 7587 - Sharp cutoff tetrode
 8056 - triode for lave pladespændinger
 8058 - triode, med plade cap & grid på skallen, med UHF-ydelse
 7895 - 7586 med højere mu
 2CW4 - Samme som 6CW4, men med en 2,1 volt / 450 milliampere glødetråd.  Anvendt i fjernsynstunere med seriekoblede glødetråde
 6CW4 - høj mu triode, mest almindelige i forbrugerelektronik
 6DS4 - remote cutoff 6CW4
 6DV4 - medium mu, beregnet til UHF oscillator, skallen var nogle gange forgyldt
 8393 - medium mu, anvendt i Tektronix oscilloscoper (12,6 volt glødetråd)
 13CW4 - samme som 6CW4, men med 12,6 Volt / 230 milliampere glødetråd

Referencer

Eksterne henvisninger

 The Nuvistor

Elektronrør
Kristoffer Hegnsvad

Kristoffer Hegnsvad (født 2. juli 1978) er en dansk forfatter, filminstruktør og journalist.

Karriere 

Hegnsvad er uddannet bachelor i filosofi og statskundskab og cand.mag i moderne kultur fra Københavns Universitet med litteraturstudier ved Sorbonne Paris.

Hegnsvad er medlem af Danske Filmkritikere og af Fipresci. Han er tidligere medejer af Filmmagasinet Mifune sammen med Thure Munkholm og Henrik Rytter. Hegnsvad blev en del af Filmmagasinet Ekko, da Ekko og Mifune fusionerede i 2007. Han var redaktionschef frem til 2009, hvor han sideløbende var en del af det akademiske filmmagasin, Tidsskriftet Kosmorama. Siden 2010 Dagbladet Politiken, hvor han har været redaktør for Film og tv siden 2013. Her har Hegnsvad vundet flere priser, blandt andet guld og Best of show-design prisen ved Society for News Design Scandinavias årlige designkonkurrence.

Var i 2013 medstifter af filmselskabet Empty Chairs. Han debuterede som instruktør i 2013 med LAAMB, der på poetisk vis og med Jørgen Leth som fortællerstemme fortalte om den voldsomme brydesport og voodooritualerne i Senegal. Filmen var udtaget til CPH:DOX. Siden har han lavet Hunting for Soviet Bus Stops, der blev distribueret via Dagbladet Politiken og vandt en European Newspaper Award for storytelling. Hans film Looking for Exits blev blandt andet udtaget til festivaler CPH:DOX, Bafici, Hot Springs International og modtog gode anmeldelser i Dagbladet Politiken, Ekko og Soundvenue, hvis anmelder kaldte den “et hårrejsende billeddigt” og “en inciterende fuckfinger til det moderne livs monotoni”. Det akademiske filmtidsskrift 16:9 kaldte filmen “et forrygende eksempel på dokumentarisme i det nye årtusind”. Looking for Exits var valgt som festivalplakat for filmfestivalen DOXA i Vancouver i 2016, hvis direktør Dorothy Woodend fremhævede filmen som en smuk, filosofisk afhandling, der fuldstændig tog pusten fra hende.

Har skrevet monografien Werner Herzog - ekstatisk sandhed og andre ubrugelige erobringer, der i 2018 blev præmieret af Statens Kunstfond.

Udvalgt bibliografi 

 Werner Herzog - ekstatisk sandhed og andre ubrugelige erobringer (monografi), Jensen & Dalgård 2017
 Husker du: dansk rock gennem 50 år, DR/L&R 2008

Filmografi 

 Looking for Exits: Conversations with a Wingsuit Artist (2015)
 Laamb (2013)
 Soviet Bus Stops (2023)

Referencer

Eksterne henvisninger 
 
 Kristoffer Hegnsvad på Danske filmkritikere
 Kristoffer Hegnsvad på Dagbladet Politiken

Filminstruktører fra Danmark
Journalister fra Danmark
Journalister ved Politiken
Albert Edelfelt

Albert Edelfelt (født 21. juli 1854 på herregården Kiala (fi: 'Kiiala kartano') ved Borgå (fi: Porvoo) i Storfyrstendømmet Finland; død 18. august 1905 i sommervilla på herregården Haikos jord ved Borgå) var en finlandssvensk maler og illustrator, søn af arkitekt Carl Albert Edelfelt og Alexandra Brandt, datter af en købmand fra Borgå. Han illustrerede blandt andet digte af Johan Ludvig Runeberg.
{|
|-valign="top" 
|<center>''''</center>
|- valign="top" 
| valign="top" |

| valign="top" |

|}

 Referencer 

 Eksterne henvisninger 
  Wikimedia Commons har flere filer relaterede til Albert Edelfelt – Indvielse af Åbo Akademi – Illustrationer til Runebergs 'Fänrik Ståls sägner' 
 'Biografiskt lexikon för Finland 2.'   (længere artikel) – Albert Edelfelts ateljémuseum 
 Albert Edelfelt hos Uppslagsverket.fi  – Albert Edelfelt i National Biography of Finland, Kansallisbiografia.fi 
 Albert Edelfelt i Den Store Danske'' på lex.dk af Vibeke Skov

Malere fra Finland
Finlandssvenskere
Æreslegionen
Medlemmer af byrådet i Græsted-Gilleleje Kommune 2002-2005

Til byrådet i Græsted-Gilleleje Kommune valgtes ved kommunalvalget den 20. november 2001 19 mandater, der alle tiltrådte 1. januar 2002.

Mandatfordelingen var som følger:

Jannich Petersen fra Venstre blev genvalgt til borgmester efter valget.

De valgte medlemmer

Kilder 
 https://www.kmdvalg.dk/kv/2001/k400213.htm
Kommunalpolitik i Danmark
Græsted
Gilleleje
Lister over personer fra Danmark
Kjartan Arngrim

Kjartan Arngrim (født d. 15. oktober 1979 i Odense) er en dansk musiker mest kendt som forsanger og medstifter af det danske orkester Folkeklubben

Kilder og henvisninger

Komponister fra Danmark
Musikere fra Danmark
Danskere i 1900-tallet
Danskere i 2000-tallet
Dansksprogede forfattere fra Danmark
Thorakale indløb

Det thorakale indløb er det øverste af de to huller der perforerer ind i det thorakale hulrum. Den må ikke forvirres med det thorakale afløb, som er hullet i bunden af hulrummet.

Struktur 
Det thorakale indløb er en knoglebaseret ring i toppen af brystkassen dannet af forsiden af den øverste kant af sternum samt den første brysthvirvel og dens ribben.

Relationer 
Nøglebenet artikulerer med sternum og er med til at danne den anteriore afgrænsings af indløbbet. Superiort findes begyndelsen af nakken, og inferiort den superiore grænse af mediastinum i brystkassen. Superolateralt for indløbbet forløber nervene der danner plexus brachialis.

Indhold 
Det thorakale fungerer som passage ind og ud af brystkassen for en række strukturerer, heriblandt:

 Trachea
 Spiserøret
 Ductus thoracicus
 Nerver
 Nervus phrenicus
 Nervus vagus
 Nervus laryngeus recurrens
 Truncus sympathicus
 Kar
 Arterier
 Arteria carotis communis dextra og sinistra
 Arteria subclavia
 Vener
 Vena jugularis interna
 Vena brachiocephalicus
 Vena subclavia

Listen ovenover dækker de større strukturer, men inkluderer ikke mindre kar og usædvanlige strukturer, såsom en opsvulmet skjoldbruskkirtel.

Kildehenvisninger 

Kredsløbets anatomi
Thorakale afløb

Det thorakale afløb er den nederste af de to huller i det thorakale hulrum. Den skal ikke forveklses med det thorakale indløb, som findes øverst i brystkassen (thorax).

Struktur 
Det thorakale afløb er, ligesom indløbet, afgrænset primært af knogle. Afløbet er dog lidt anderledes idet det også afgrænses af noget brusk. Ringen er fuldstændigt dækket af mellemgulvet, som hæfter sig på ringens grænser:

 Den 12. brystkassehvirvel
 Ribben 11 og 12
 Ribbensbrusken
 Processus xiphoideus på sternum

Kildehenvisninger 

Kredsløbets anatomi
Stovhøj

Stovhøj er med en højde på 68 moh. det højeste punkt i Ilbjerge sydøst for Hjørring. På toppen er en oldtidshøj.

Området er ejet af en række aktionærer hvor aktierne er gået i arv siden oprettelsen i 1907.
Aktionærerne er organiseret i Ilbjærge Plantageforening A/S

Kilder og henvisninger

Lokaliteter i Hjørring Kommune
Bakker i Danmark
S324 Springeren

Undervandsbåden SPRINGEREN af Tumleren-klassen med skrognummer S324 var det danske søværns sidste ubåd i vandet. SPRINGEREN er i dag museumsubåd.

Typen var en forholdsvis lille dieselelektrisk enkeltrumsbåd - særligt velegnede til operationer i kystnære farvande - hvor den havde gode iboende muligheder for uopdaget at komme tæt på fjendtlige installationer og enheder.

Baggrund 

Ubåden blev - sammen med 14 søsterfartøjer i Kobben-klassen - bygget af det daværende Rheinstahl-Nordseewerke i Emden, Tyskland - gennem en amerikansk våbenhjælpsaftale med NATO-parterne i Vesteuropa, hvor bygningsudgifterne til ubådene blev delt mellem Norge og USA - til den norske marine, hvori den indgik under navnet "Kya" fra 1964 til 1985.

I dansk tjeneste 

De tre tidligere norske ubåde af Tumleren-klassen blev købt som erstatning for fire udfasede ubåde af Delfinen-klassen og som supplement til to danskbyggede ubåde af Narhvalen-klassen - der delte mange karakteristika med Tumleren-klassen.

Før det danske søværn indfasede ubåden, undergik den samme med sine søsterfartøjer et fælles dansk-norsk moderniseringsprogram. "Kya" var den sidste af de tre søsterfartøjer, der i oktober 1991 blev afleveret. Ved indtræden i dansk tjeneste blev ubåden omdøbt til Springeren af viceadmiral Garde.

Udfasning og skæbne 
Den 25. november 2004blev det med indgåelsen af forsvarsforliget 2005-2009 bestemt, at det danske ubådsvåben skulle nedlægges. 

Forsvarsministeriet skænkede S324 Springeren til Koldkrigsmuseum Langelandsfortet, og takket være økonomisk støtte fra amt, stat, kommune, EU og en række private fonde lykkedes det at få ubåden bugseret fra Frederikshavn til Bagenkop, hvor den blev løftet på land af en flydekran og transporteret til sin blivende udstillingsplads.

Referencer, kilder og eksterne links 

 Flådens historie: Sælen-klassen
 Ubåden "Springeren"  på langelandsfortet.dk
 Flådens Skibe og Fartøjer 1945-1995

Undervandsbåde fra Danmark
Museumsskibe i Danmark
Cecilie Bødker

Cecilie Bødker (født 1990) er en dansk forfatter, fotograf og feminist. Hun er uddannet som art director og fotograf fra Danmarks Medie- og Journalisthøjskole.

Cecilie debuterede med romanen “Sortsyge” på forlaget Vild Maskine i 2020. Romanen undersøger de normer, der er i samfundet om blandt andet monogami, heteronormativitet, skam og konkurrencementalitet blandt kvinder. 

I samarbejde med feministisk debattør Emma Holten skabte de projektet "Samtykke / En ny historie om min krop" i 2011. Fotoserien, samt en tilhørende artikel skrevet af Emma Holten, adresserer hævnporno, som Emma Holten selv havde været udsat for.

Cecilie Bødker har været redaktør på Friktion (magasin), som hun var med til at stifte i 2011.

Udgivelser 

 Sortsyge, Vild Maskine, 2020 (roman)

Podcast afsnit 
Cecilie Bødker har deltaget i forskellige podcasts og radiokanaler, hvor hun har talt om litteratur og feminisme.

 Skønlitteratur på P1: “Stormfulde følelser: Fra forelskelse til had”, 2020.
 KRÆS på Radio4: "Syg af sort jalousi, fremtidens kulturvaner og ugens inspirationsstafet", 2020

Kilder 

Fotografer fra Danmark
Feminister fra Danmark
Romanforfattere fra Danmark
Fitzroy

Fitzroy eller FitzRoy kan henvise til:

Personer 
 Matilda FitzRoy, grevinde af Perche (død 1120), datter af Henrik 1. af England og Edith
 Henry FitzRoy, 1. hertug af Richmond og Somerset (1519–1536), søn af Henrik 8. af England og Elizabeth Blount
 Henry FitzRoy, 1. hertug af Grafton (1663–1690), søn af Karl 2. af England og Barbara Villiers
 Charles FitzRoy, 2. hertug af Grafton (1683–1757), irsk og engelsk politiker
 Augustus FitzRoy, 3. hertug af Grafton (1735–1811), britisk premierminister
 Robert FitzRoy (1805–1865) – britisk søofficer, meteorolog, kaptajn på HMS Beagle og guvernør på New Zealand

Stednavne 
 Fitzroy Gardens, Melbourne
 Fitzroy River (Queensland), flod i Queensland
 Fitzroy Square, London
 Fitz Roy, bjerg mellem Argentina og Chile

Se også 
 Fitzroya-slægten
Planet 51

Planet 51 er en amerikansk computeranimeret film fra Ilion Animation Studios, instrueret af Jorge Blanco.

Medvirkende

Danske stemmer 

 Simon Stenspil som Lim
 Mads Christensen som Chuck
 Simon Nøiers som Blimmers Far
 Frederik Ludvig Mansa som Eckle
 Ann Hjort som Eckles Mor
 Lars Mikkelsen som General Grawl
 Cyron Bjørn Melville som Glar
 Kasper Leisner som Gorloc
 Peter Secher Schmidt som Groit

Engelske stemmer 

 Dwayne Johnson som Charles T. Bakerman
 Justin Long som Lim
 Jessica Biel som Neera
 Gary Oldman som General Grawl
 Seann William Scott som Skiff
 Freddie Benedict som Eckle
 Alan Marriott som Glar

Referencer

Eksterne henvisninger 

 

Computeranimationsfilm
Amerikanske film fra 2009
Animationsfilm fra USA
Landskrona IP

Landskrona IP (forkortelse for "Landscrone Idrætsplads" og lokalt kendt som IP eller Karlslund) er et fodboldstadion, der fungerer som det andet hjem for Landscrone Bois fodboldklub. Stadionet rummer i dag cirka 10.000 tilskuere, hvoraf 3.500 er indkvarteret i overdækkede sæder på den sydlige terrasse. På samme sted er der mindre fodboldbaner og faciliteter til andre sportsgrene, herunder tennis. Publikumsrekorden er 18.533 mennesker og blev noteret den 18. oktober 1959 i en kamp  mellem Landscrone og Degerfors IF (2-3).

Karlslund IP blev indviet i sommeren 1924  og erstattede den gamle sportsplads Banen.  Bortset fra Landscrone Bois hjemmekampe, har det været vært for en svensk landsholdskamp  samt nogle kampe i UEFA 1974 ungdomslandshold-turneringen. Alle fire af Færøernes hjemmekampe til EM 1992-turneringen blev spillet på Karlslund IP. Under kvalifikationerne til EM 1992 deltog Færøerne for første gang i international fodbold. Der eksisterede ingen UEFA-godkendt græsbane på øerne, og de valgte Karlslund IP som deres midlertidige hjemmebane. Deres første kamp på Karlslund IP var en 1-0 sejr mod Østrig den 12. september 1990. Yderligere tre internationale konkurrencekampe blev spillet på Karlslund mod Danmark, Jugoslavien og Nordirland.

Referencer 

Fodboldstadioner i Sverige
Jumbo (København Zoo)

Jumbo (født cirka 1907, død 10. marts 1953) var en vildfødt asiatisk elefant (Elephas maximus), som blev købt af Cirkus Krone i 1909. Efter ti år som cirkuselefant kom han 1919 til København Zoo. Dyret var over tre meter over skuldrene og blev i mange år af eksperter betragtet som den største asiatiske tyr i Europa.

Den 10. marts 1953 opdagede dyrepasserne, at Jumbo ikke kunne stå op. Han havde høj feber, sandsynligvis på grund af lungebetændelse, og blev aflivet med et riffelskud. Jumbo fra København skal ikke forveksles med den berømte Jumbo fra London Zoo.

Referencer 

Elefanter i København Zoo
Bjarne Helth Hansen

Bjarne Helth Hansen er en dansk stemmedubber, har lagt stemme til Anders And i flere produktioner.

Eksterne henvisninger 
 

Tegnefilmsdubbere fra Danmark
Det virtuelle Kunstmuseum

Det virtuelle Kunstmuseum var et web-projekt som daværende kulturminister Elsebeth Gerner Nielsen tog initiativ til. Projektet blev lanceret på adressen www.detvirtuellekunstmuseum.dk i februar 2001 og blev udviklet i et samarbejde mellem Kunstindeks Danmark og Statens Museum for Kunst. 
Det virtuelle Kunstmuseum var åbent i en treårig projektperiode. Formålet med projektet var, at give overblik over de væsentligste danske kunstværker fra 1900-tallet. Finansieringen på 800.000 kr. kom fra Kulturministeriet, og en væsentlig begrundelse for projektet var at sikre tilstedeværelsen af dansk kulturelt indhold på internettet.

I forbindelse med lanceringen udtalte Statens Museum for Kunst, at man ønskede at "demokratisere kunsten og gøre den tilgængelig for alle, også for dem, der bor uden for hovedstadsområdet." 
Sitet havde særudstillinger der var sammensat af Poul Erik Tøjner,
Katrine Gislinge, Johannes Møllehave og Tal R.

Det virtuelle Kunstmuseum udstillede oprindeligt cirka 100 danske kunstværker fra det 20. århundrede.
Både offentligt- og privatejet kunst indgik i udstillingen.
Hjemmesiden var organiseret med fire indgange: kronologisk i tiår fra 1900 til 1999, kunstarter (grafik og tegnekunst, malerier, m.m.), temaer (portræt, landskab, social kunst, m.m), stil (popkunst, abstraktioner, m.m.).

En følge af projektet blev Webmuseum.dk hvor der skulle udstille digitale kunstværker. Tovholder for dette projekt var Museet for Fotokunst. 
Det virtuelle Kunstmuseum er i lighed med Unges Laboratorier for Kunst anset som et fremsynet digitalt projekt.
På Statens Museum for Kunst blev inspirationen fra Det virtuelle Kunstmuseum videreført med et program under navnet SMK digital der kom i stand efter en 22 millioner kroner stor bevilling fra Nordea-fonden i maj 2008.

Kilder og henvisninger

 
Internetportaler fra Danmark
Etableret i 2001
Kunst fra Danmark
Flandern Rundt for kvinder 2020

Den 17. udgave af Flandern Rundt for kvinder blev kørt den 18. oktober 2020. Det var det niende løb i UCI Women's World Tour 2020.

Hollandske Chantal van den Broek-Blaak fra Boels-Dolmans vandt løbet foran landsmand og holdkammerat Amy Pieters.

Resultater

Hold og ryttere

Danske ryttere 

* DNF = gennemførte ikke

Startliste

Referencer

Eksterne henvisninger

2020
Cykelløb i 2020
Ramboline

Ramboline født cirka 1981, er en vildfødt afrikansk elefant (Loxodonta africana), som blev købt som to- tre-åring af Bernhard Kaselowsky og optrådte i Cirkus Dannebrog og Cirkus Trapez  i 38 år. Fødevareminister Mogens Jensen blev 2018 enig med Cirkus Arena og Cirkus Trapez om et køb af fire pensionerede cirkuselefanter. Prisen var på i alt 11 mio. kroner. Ramboline blev kørt til Cirkus Arenas hovedkvarter ved Slagelse i december 2019, så hun og de tre andre elefanter kunne vænne sig til hinanden. De blev Danmarks sidste fire cirkuselefanter eftersom Folketinget i forbindelse med købet vedtog et lovforslag i foråret 2018 om forbud mod vilde dyr i cirkus. De fire elerfanter; Djungla, Jenny, Sarah og Ramboline fik I maj 2020 et 14 hektar område med stald i Knuthenborg Safaripark.

Kamelen Ali og Ramboline var begge den eneste repræsentant for deres art i Cirkus Trapez. De to dyrs skæbne blev offentligt kendt, da statsminister Mette Frederiksen i sin åbningstale i Folketinget med stolthed og komedik fortalte om det første, regeringen havde fået gennemført: Købet af fire cirkuselefanter - og kamelen Ali. Talen gik viralt og endte med at blive set af millioner. Kamelen Ali havnede i kamelfarmen i Dronningmølle sammen med en stor flok kameler.

Referencer 

Berømte elefanter
Cirkus
BK Landora

BK (Boldklubben) Landora er en skånsk fodboldklub fra Landskrona/Landscrone. Holdet spillede flere sæsoner i Sveriges næsthøjeste division i 1930'erne og 1940'erne. Landora havde deres storhedstid i 1930'erne, da klubben snuste på Allsvenskan og kom på tredjepladsen i Sveriges næsthøjeste division 1937/38 samt den følgende sæson. 

Spilledragten har for det meste været rødgul skjorte og blåsorte bukser. 

Navnet Landora er taget fra et gammelt navn for Landscrone nævnt i Saxos "Danmarks Krønike" fra 1100'erne. Det første dokumenterede navn på byen er dog Søndre Sæby, da den danske konge grundlagde byen med ambitionen om at gøre den til Danmarks hovedstad.

Referencer 

Fodboldklubber i Sverige
Etableret i 1931
Borstahusens BK

Borstahusens/Borstahusenes BK (Boldklub) er en fodboldklub, der kommer fra det gamle fiskerleje Borstahusene i Landskrona/Landscrone. Klubben blev stiftet den 20. januar 1922, og var først kaldet for IK Atleten. Holdet spillede 1969 i den daværende division 2, som var Sveriges næsthøjeste serie (nuværende Superettan). Der spillede de mod gamle storhold som Kalmar FF, Helsingborg IF, Landscrone Bois og Halmsted BK og tog tre af fire point i lokalogørene mod Landscrone Bois, og overgik endda arvefjenden Bois tilskuertal. Borstahusene blev imidlertid henvist til Division 3 efter kun en sæson og har siden spillet i de lavere divisioner.

Spilledragten er røde trøjer og blå bukser.

Referencer 

Fodboldklubber i Sverige
Etableret i 1922
Hittarps IK

Hittarp/Hitterup Idrætsklub (HIK), er en af de største fodboldklubber i Helsingborg , som i 1980'erne konkurrerede med Helsingborg IF, om epitet nr. 1 i byen. I 1987 sejrede man over storebroderen med 3-1 på Olympia.  

Hjemmebane er Laröd/Larød Idrætsplads.

Spillerdragten er hvide bluser med røde kraver og manchetter, og kendetegnet har ikke mindst været de sorte knælange Bermuda-shorts, der adskiller sig meget fra andre fodboldhold.

Referencer 

Fodboldklubber i Sverige
Etableret i 1959
Elephant Haven

Elephant Haven er et naturreservat i Bussière Galant i regionen Nouvelle-Aquitaine i det sydvestlige Frankrig for tidligere cirkuselefanter som åbner 2020. I reservatet kan besøgende opleve elefanterne i naturlige omgivelser.

Grundlæggelsen af reservatet for pensionerede cirkuselefanter sker efter en række europæiske lande som Holland, Østrig, Skotland, Italien og Rumænien forbød brugen af vilde dyr i cirkus. World Animal Protection støtter projektet og donerede penge til opførelsen af reservatet.

Kilder 
 Europas første reservat for pensionerede cirkuselefanter står snart klar- Politiken

Eksterne henvisninger 

 Elephant Havens webplads 

Elefanter
Cirkus
Nouvelle-Aquitaine
Maren (flodhest)

Maren (født 1923 i Hamborg, død 31. oktober 1977 i København) var en flodhest (Hippopotamus amphibius) der ankom til København Zoo i 1927 fra Tierpark Hagenbeck i Hamborg. Hun blev 54 år gammel og nåede at føde 18 unger med to hanner fra 1930 til 1965. Ungerne blev fordelt rundt i zoologiske haver over hele Europa.

I sit sidste leveår tabte hun sig omkring et tons og vejede blot 820 kg, da hun blev aflivet. Hun er stadig den flodhest i hele verden, der har levet længst i fangenskab.

Royal Copenhagen lavede i 1977 en Flodheste Platte med tekste: “Flodhesten Maren 50 år i Københavns Zoo”.

Referencer 

Berømte dyr
Dyr i København Zoo
Flodheste
Longleat Safari Park

Longleat Safari and Adventure Park er en safaripark i Wiltshire, England som åbnede 1966. Ved åbningen var det verdens første safaripark uden for Afrika, hvor man kunne køre igennem.

I 2022 blev der født en koala i Longleat, der var den første koala født i Europa.

Referencer 

Dyreparker
Etableret i 1966
Wiltshire
Olde

Olde er en pingvin i Odense Zoo. Den klækkede 16. maj 1979 i Edinburgh Zoo, og den er verdens ældste af sin art i fangenskab. I naturen bliver æselpingviner 15-20 år gamle, men selvom de generelt bliver ældre i zoologiske haver, så er hendes alder helt unikt, hvilket gør det til en af Odense Zoos mest berømte dyr igennem tiderne.

Olde blev klækket i Edinburgh Zoo og har siden været omkring Biodome i Montreal, Canada, inden hun i 2003 kom til Odense. Hun har fået 16 unger som er blevet sendt videre til zoologiske haver rundt omkring i verden Hendes gener findes i zoologiske haver i USA, Canada, Irland, Holland, Spanien og Skotland.

Referencer 

Berømte pingviner
Dyr i Odense Zoo